CELEX: 62020CN0030
Language: fi
Date: 2020-01-22 00:00:00
Title: Asia C-30/20: Ennakkoratkaisupyyntö, jonka Juzgado de lo Mercantil n.° 2 de Madrid (Espanja) on esittänyt 22.1.2020 – RH v. AB Volvo ym.

11.5.2020   
            
            
               FI
            
            
               Euroopan unionin virallinen lehti
            
            
               C 161/25
            
         
      Ennakkoratkaisupyyntö, jonka Juzgado de lo Mercantil n.o 2 de Madrid (Espanja) on esittänyt 22.1.2020 – RH v. AB Volvo ym.
      (Asia C-30/20)
      (2020/C 161/33)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado de lo Mercantil n.o 2 de Madrid
      
         Pääasian asianosaiset
      
      
         Kantaja: RH
      
         Vastaajat: AB Volvo, Volvo Group Trucks Central Europe GmbH, Volvo Lastvagnar AB ja Volvo Group España SA
      
         Ennakkoratkaisukysymys
      
      Onko tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 12.12.2012 annetun Euroopan parlamentin ja neuvoston asetuksen (EU) N:o 1215/2012 (1) 7 artiklan 2 kohtaa, jossa säädetään, että jos henkilön kotipaikka on jäsenvaltiossa, häntä vastaan voidaan nostaa kanne toisessa jäsenvaltiossa ”sopimukseen perustumatonta vahingonkorvausta koskevassa asiassa sen paikkakunnan tuomioistuimessa, missä vahinko sattui tai saattaa sattua”, tulkittava siten, että siinä ainoastaan määritetään sen jäsenvaltion, jossa kyseinen paikkakunta sijaitsee, tuomioistuinten kansainvälinen toimivalta, ja että kyseisessä jäsenvaltiossa alueellisesti toimivaltaista kansallista tuomioistuinta määritettäessä on siten viitattava kansallisiin menettelysääntöihin, vai onko sitä tulkittava siten, että se on sekamuotoinen säännös, jossa määritetään suoraan sekä kansainvälinen toimivalta että kansallinen alueellinen toimivalta ilman, että on tarpeen viitata kansalliseen lainsäädäntöön?
      
         (1)  EUVL 2012, L 351, s. 1.